钦定古今图书集成/明伦汇编/官常典/第620卷 > 《范育直龙图阁知秦州制》钱勰
## 钦定古今图书集成/明伦汇编/官常典/第620卷 > 《范育直龙图阁知秦州制》钱勰

古者不以勇猛为边，贵谋而贱战。故国家妙选耆儒，
颛付方镇。外以训齐戎旅，而内以息安元元，用此道
也。具官范育，才猷智略，夙膺器任。边众揆材，往临帅
阃。夫新秦奧区，控扼汧陇。绥怀夷落，应援新邦。无以
久安，而忘备豫。祗膺休显，益思报称。